
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 187
                                                          din 26 noiembrie 2015
 privind încetarea de drept a mandatului de consilier local al domnului Şuteu Octavean


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr.  27532/25.11.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere sentinţa nr. 352/02.03.2015, pronunţată de Tribunalul Mureş – Secţia Contencios Administrativ şi Fiscal, în dosarul nr. 3575/102/2014, prin care s-a admis cererea de chemare în judecată formulată de reclamantul Prefectul judeţului Mureş în contradictoriu cu pârâtul Consiliul local al municipiului Sighişoara, s-a obligat pârâtul să ia act de încetarea calităţii de consilier local al domnului Şuteu Octavean şi să valideze ca şi consilier local pe supleantul de pe lista partidului căruia acesta apaţinea şi s-a respins cererea de intervenţie formulată de intervenientul Şuteu Octavean ca neîntemeiată;

Ţinând cont de faptul că, prin decizia nr. 912/24.11.2015 - definitivă, pronunţată de Curtea de Apel Târgu Mureş – Secţia a II – a Civilă, de Contencios Administrativ şi Fiscal, în dosarul nr. 3575/102/2014, s-a constatat nulitatea cererii de recurs formulate de Şuteu Octavean, împotriva Sentinţei nr. 352/02.03.2015, pronunţată în dosarul nr. 3575/102/2014 al Tribunalului Mureş – Secţia Contencios Administrativ şi Fiscal;

Luând în considerare faptul că, sentinţa nr. 352/02.03.2015, pronunţată de Tribunalul Mureş – Secţia Contencios Administrativ şi Fiscal, în dosarul nr. 3575/102/2014, a rămas definitivă prin decizia nr. 912/24.11.2015,  pronunţată de Curtea de Apel Târgu Mureş – Secţia a II – a Civilă, de Contencios Administrativ şi Fiscal, în dosarul nr. 3575/102/2014;

Ţinând cont de adresa nr. 64/05.05.2014 a Partidului Poporului Dan Diaconescu - Organizaţia Judeţeană Mureş, depusă şi înregistrată la Consiliul Local Sighişoara sub nr. 28/CL/06.05.2014, prin care acesta ne solicită a se constata încetarea de drept a mandatului de consilier local, înainte de expirarea duratei normale a mandatului, pentru domnul consilier local Şuteu Octavean, ca urmare a excluderii acestuia din partid, respectiv costatarea vacantării postului de consilier local al domnului Şuteu Octavean, anexând în acest sens şi documente doveditoare  în susţinerea solicitării formulate;

Văzând şi adresa Partidului Poporului Dan Diaconescu - Organizaţia Judeţeană Mureş, depusă şi înregistrată la Consiliul Local Sighişoara sub nr. 31/CL/12.05.2014, prin care se revine cu solicitarea de a se constata încetarea de drept a mandatului de consilier local, înainte de expirarea duratei normale a mandatului, pentru domnul consilier local Şuteu Octavean, ca urmare a excluderii acestuia din partid, atrăgând atenţia asupra faptului că orice proiect de hotărâre care va fi votat de domnul consilier local Şuteu Octavean, începând cu data primirii adresei amintite va fi considerat nul şi va fi atacat în instanţă şi la Instituţia Prefectului - Judeţul Mureş pentru a fi anulat;

Având în vedere prevederile art. 9 alin. (2) lit.“h^1”, alin. (3), coroborate cu prevederile art. 12 din Legea nr. 393/2004 privind Statutul alesilor locali, cu modificările si completările ulterioare; 

Luând în considerare şi prevederile art. 75 din Regulamentul de organizare şi funcţionare a Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012;

Având în vedere Referatul constatator cu nr. 27536/25.11.2015, prin care se propune să se constate încetarea de drept a mandatului de consilier local al domnului Şuteu Octavean şi să se declare vacant locul acestuia de consilier local, îndeplinindu-se prevederile legale în acest sens;
În baza prevederilor sentinţei nr. 352/02.03.2015, pronunţată de Tribunalul Mureş – Secţia Contencios Administrativ şi Fiscal, în dosarul nr. 3575/102/2014, rămasă definitivă prin decizia nr. 912/24.11.2015,  pronunţată de Curtea de Apel Târgu Mureş – Secţia a II – a Civilă, de Contencios Administrativ şi Fiscal, în dosarul nr. 3575/102/2014 şi în temeiul prevederilor art. 36 alin. (1) şi alin. (9), art. 45 alin. (1) şi a art. 115 alin. (1), lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                           HOTĂRĂŞTE:

Art. 1.
Ia act de încetarea de drept a mandatului de consilier local al domnului Şuteu Octavean, ca urmare a excluderii acestuia din Partidul Poporului - Dan Diaconescu şi constată încetarea de drept a mandatului de consilier local al domnului Şuteu Octavean, datorată situaţiei apărute.

Art. 2.
Se declară vacant mandatul, respectiv locul de consilier local deţinut de domnul Şuteu Octavean. 

Art. 3.
Prezenta hotărâre poate fi atacată de domnul Şuteu Octavean, la instanţa de contencios administrativ, în termen de 10 zile de la comunicare, potrivit art. 9 alin. (4) din Legea nr. 393/2004 privind Statutul alesilor locali, cu modificările si completările ulterioare.
Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Secretarul municipiului şi Serviciul Administraţie publică locală.

Art. 5.
Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Bontea Adrian

  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Serviciul Administraţie publică locală;

  1 ex. Domnul Şuteu Ocatvean.
 8 ex. 

T.P.L.
